
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1167 

13 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ειδικότερου τρόπου και της διαδικα¬ 
σίας βεβαίωσης, είσπραξης, απόδοσης και επιστρο¬ 
φής του έκτακτου ειδικού τέλους ακινήτων (ΕΕΤΑ) 

καθώς και κάθε άλλου αναγκαίου θέματος. 1 

Τροποποίηση 4000/1/70-α' από 14-7-2011 απόφασης 
«Κανονισμός λειτουργίας των επιτροπών προσφυ¬ 
γών του π.δ. 114/2010 (Α' 195)» (Β' 1725). 2 


ΑΠΟΦΑΣΕΙ Σ 

Αριθμ. ΠΟΑ: 1101 (1) 


Καθορισμός του ειδικότερου τρόπου και της διαδικασί¬ 
ας βεβαίωσης, είσπραξης, απόδοσης και επιστροφής 
του έκτακτου ειδικού τέλους ακινήτων (ΕΕΤΑ) καθώς 
και κάθε άλλου αναγκαίου θέματος. 

Ο ΓΕΝΙΚΟΣ ΓΡΑΜΜΑΤΕΑΣ 

ΔΗΜΟΣΙΩΝ ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπαραγράφου Α.7 της παρα¬ 
γράφου Α του πρώτου άρθρου του ν. 4152/2013 (ΦΕΚ 107 
Α') «Επείγοντα μέτρα εφαρμογής των νόμων 4046/2012, 
4093/2012 και 4127/2013» και ειδικότερα της περίπτωσης 16 
αυτής, με την οποία εξουσιοδοτείται ο Γενικός Γραμματέας 
Δημοσίων Εσόδων να καθορίζει τον ειδικότερο τρόπο και 
τη διαδικασία βεβαίωσης, είσπραξης, απόδοσης και επι¬ 
στροφής του ΕΕΤΑ καθώς και κάθε άλλο αναγκαίο θέμα. 

2. Τις διατάξεις του δεύτερου εδαφίου της παρ. 1 του 
άρθρου 2 του ν.δ. 356/1974 (ΦΕΚ 90/Α'), όπως αυτό προ¬ 
στέθηκε με το άρθρο 2 του ν. 599/1977 (ΦΕΚ 160/Α'), 
με τις οποίες προβλέπεται ότι μπορεί να ανατεθεί κατ’ 
εξαίρεση η είσπραξη δημοσίων εσόδων στις τράπεζες ή 
σε άλλους οργανισμούς κοινής ωφέλειας ή πιστωτικούς 
οργανισμούς ή στα Ελληνικά Ταχυδρομεία ή σε άλλες 
δημόσιες αρχές και ότι με απόφαση του Υπουργού Οι¬ 
κονομικών καθορίζεται ο τρόπος και η διαδικασία της 
είσπραξης, καθώς και ο έλεγχος για την είσπραξη αυτών. 

3 Τις διατάξεις του ν. 2362/1995 «Περί Δημοσίου Λογι¬ 
στικού» (ΦΕΚ 247/Α'), όπως ισχύει. 

4. Τις διατάξεις της περ. στ' της παρ. 1 του άρθρου 55 
του ν. 2238/1994 (ΦΕΚ 151/Α'), όπως ισχύει. 

5. Τις διατάξεις του π.δ. 16/1989 (ΦΕΚ 6/Α') «Κανονισμός 
Λειτουργίας των Δ.Ο.Υ. και των Τοπικών Γραφείων και 
καθήκοντα υπαλλήλων αυτών». 


6. Τ ις διατάξεις του άρθρου 6 του Κώδικα Φορολογι¬ 
κής Απεικόνισης Συναλλαγών, σύμφωνα με τις διατάξεις 
της υποπαραγράφου Ε1 της παραγράφου Ε του πρώτου 
άρθρου του ν. 4093/2012 (ΦΕΚ 222/Α'). 

7. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Διαδικασία και απαιτούμενα δικαιολογητικά για τη 

χορήγηση των απαλλαγών των περιπτώσεων 7 και 8 

1. Διαδικασία χορήγησης απαλλαγής 

Στις περιπτώσεις που έχει εκδοθεί λογαριασμός κα¬ 
τανάλωσης ηλεκτρικού ρεύματος από τη Δ.Ε.Η. ή τους 
εναλλακτικούς προμηθευτές ηλεκτρικού ρεύματος με 
υπολογισμό ΕΕΤΑ, ενώ το ακίνητο απαλλάσσεται σύμ¬ 
φωνα με τις περιπτώσεις 7 και 8 της υποπαραγράφου 
Α.7. του ν. 4152/2013, τότε: 

1.1. Ο κύριος ή ο επικαρπωτής του ακινήτου υποβάλλει 
αίτηση απαλλαγής από το ΕΕΤΑ στη Δημόσια Οικονομική 
Υπηρεσία (Δ.Ο.Υ.), που είναι αρμόδια για τη φορολογία 
εισοδήματος του, προσκομίζοντας και τα δικαιολογητικά, 
που ορίζονται στην επόμενη παράγραφο. Η αίτηση έχει 
ως το υπόδειγμα 1. 

1.2. Η Δ.Ο.Υ., μετά την παραλαβή της αίτησης, αποφαί- 
νεται για την αποδοχή ή απόρριψη του αιτήματος. 

Σε περίπτωση που το αίτημα γίνεται δεκτό, μετά από 
απόφαση του προϊσταμένου της Δ.Ο.Υ. ενημερώνεται η 
ηλεκτρονική εφαρμογή του ΕΕΤΑ από τη Δ.Ο.Υ. και, εάν 
προκόψει ποσό προς επιστροφή, τούτο επιστρέφεται στο 
δικαιούχο σύμφωνα με τις διατάξεις του άρθρου 83 του 
ΚΕΔΕ, όπως ισχύει, και της Α.Υ.Ο. 1109793/6134/24-11-1999 
(ΦΕΚ 2134 Β') περί χορήγησης ενημερότητας, όπως ισχύει. Η 
απόφαση απαλλαγής από το ΕΕΤΑ έχει ως το υπόδειγμα 2. 

Σε περίπτωση που το αίτημα δεν γίνεται δεκτό, η Δ.Ο.Υ. 
ενημερώνει τον υπόχρεο. 

Η απαλλαγή από το ΕΕΤΑ διενεργείται, εφόσον ο υπο¬ 
κείμενος σε ΕΕΤΑ έχει εκπληρώσει τις υποχρεώσεις του 
για υποβολή δήλωσης στοιχείων ακινήτων, φόρου ακίνη¬ 
της περιουσίας και φορολογίας εισοδήματος. 

Εάν κύριος ή επικαρπωτής του ακινήτου είναι περισσό¬ 
τεροι του ενός, αρμόδια για τη διαγραφή ή επιστροφή 
του ΕΕΤ Α είναι η Δ.Ο.Υ. φορολογίας εισοδήματος ενός εξ 
αυτών. Η επιστροφή του ΕΕΤΑ πραγματοποιείται στο όνομα 
του κυρίου ή επικαρπωτή με το μεγαλύτερο ποσοστό συνι- 
διοκτησίας ή άλλως στο όνομα ενός οποιουδήποτε εξ αυ¬ 
τών και οι λοιποί συνιδιοκτήτες δικαιούνται να απαιτήσουν 
την απόδοση σε αυτούς του ποσοστού που τους αναλογεί. 

2. Δικαιολογητικά απαλλαγής 

Η αίτηση της περίπτωσης 1.1 της προηγούμενης παρα¬ 
γράφου συνοδεύεται υποχρεωτικά από φωτοτυπία του 
λογαριασμού ηλεκτρικού ρεύματος, καθώς και δήλωση 
φόρου ακίνητης περιουσίας (ΦΑΓΊ) έτους 2013 για τα νο¬ 
μικά πρόσωπα, πλην του Ελληνικού Δημοσίου και των 
αποκεντρωμένων δημόσιων υπηρεσιών που λειτουργούν 
ως ειδικά ταμεία, ή εκκαθαριστικό σημείωμα - δήλωση 
ΦΑΠ έτους 2010 ή συμβόλαιο για απόκτηση ακινήτου 
μετά την 1 η Ιανουάριου 2010, αν το ακίνητο για το οποίο 
ζητείται η απαλλαγή αποκτήθηκε μετά την ημερομηνία 
αυτή, για τα φυσικά πρόσωπα, και επιπλέον, κατά περί¬ 
πτωση, από τα ακόλουθα δικαιολογητικά: 

α) Για την απαλλαγή ακινήτων που ανήκουν στο Ελληνι¬ 
κό Δημόσιο και τις αποκεντρωμένες δημόσιες υπηρεσίες, 
που λειτουργούν ως ειδικά ταμεία, το συμβόλαιο για την 
απόκτηση του ακινήτου ή πιστοποιητικό μεταγραφής 
αυτού από το αρμόδιο υποθηκοφυλακείο. 

β) Γ ια την απαλλαγή ακινήτων που ανήκουν σε δημοτικές 
επιχειρήσεις, το συστατικό τους έγγραφο ή το οικείο Φ.Ε.Κ. 

γ) Γ ια την απαλλαγή των θρησκευτικών νομικών προσώ¬ 
πων της περίπτωσης ιγ' της παραγράφου 1 του άρθρου 
29 του ν. 3842/2010, δηλαδή των κατά την παράγραφο 
2 του άρθρου 13 του Συντάγματος γνωστών θρησκειών 
και δογμάτων, του Ιερού Κοινού του Πανάγιου Τάφου, 
της Ιερός Μονής του Όρους Σινά, του Αγίου Όρους, του 
Πατριαρχείου Κωνσταντινουπόλεως, του Πατριαρχείου 
Αλεξανδρείας, του Πατριαρχείου Ιεροσολύμων και της 
Ορθόδοξης Εκκλησίας της Αλβανίας, για τα ακίνητα που 
ιδιοχρησιμοποιούν αποκλειστικά για να επιτελούν το λα¬ 
τρευτικό, εκπαιδευτικό, θρησκευτικό και κοινωφελές έργο 
τους, το συστατικό τους έγγραφο ή το οικείο Φ.Ε.Κ. κα¬ 
θώς και φωτοτυπίες φορολογικών και λοιπών εγγράφων, 
που αποδεικνύουν την ιδιοχρησιμοποίηση των ακινήτων. 

Γ ια την απαλλαγή σωματείων ή ιδρυμάτων μη κερδο¬ 
σκοπικού χαρακτήρα, που επιδιώκουν μόνο θρησκευτι¬ 
κούς σκοπούς και δικαιοπρακτούν για λογαριασμό των 
αντίστοιχων εκκλησιών - ευκτήριων οίκων γνωστής θρη¬ 
σκείας ή δόγματος, με τους οποίους συνδέονται άμεσα, 
για τα ακίνητα που ιδιοχρησιμοποιούν για να επιτελούν 
το θρησκευτικό τους σκοπό: 

ί. άδεια ίδρυσης και λειτουργίας ευκτήριου οίκου - ναού 
- μονής από το Υπουργείο Παιδείας, Θρησκευμάτων, Πο¬ 
λιτισμού και Αθλητισμού ή το οικείο Φ.Ε.Κ., 
μ. βεβαίωση της αρμόδιας Διεύθυνσης του Υπουργείου 
Παιδείας, Δια Βίου Μάθησης και Θρησκευμάτων ότι το 
πρόσωπο που υποβάλλει την αίτηση απαλλαγής είναι 
γνωστή θρησκεία ή δόγμα κατά την παρ. 2 του άρθρου 
13 του Συντάγματος, 

ίϋ. καταστατικό του συναφούς σωματείου ή ιδρύματος, 
νομίμως δημοσιευμένο, από το οποίο να προκύπτει η 
σύνδεση αυτού με το γνωστό δόγμα ή θρησκεία και τον 
ευκτήριο οίκο. 

δ) Για την απαλλαγή των νομικών προσώπων της 
περίπτωσης ε' της παραγράφου 7 του άρθρου 24 του 
ν. 2130/1003, δηλαδή των ημεδαπών νομικών προσώπων 
που δεν έχουν κερδοσκοπικό χαρακτήρα, για τα ακίνητα 
που ιδιοχρησιμοποιούν αποκλειστικά για την εκπλήρωση 
των θρησκευτικών, εκκλησιαστικών, φιλανθρωπικών, εκ¬ 
παιδευτικών, καλλιτεχνικών ή κοινωφελών σκοπών τους, 
το συστατικό τους έγγραφο νομίμως δημοσιευμένο ή 
το οικείο Φ.Ε.Κ. καθώς και φωτοτυπίες φορολογικών και 
λοιπών εγγράφων, που αποδεικνύουν την ιδιοχρησιμο- 
ποίηση των ακινήτων. 

Γ ια την απαλλαγή μη κερδοσκοπικών αλλοδαπών νομι¬ 
κών προσώπων με τον όρο της αμοιβαιότητας για τα ακί¬ 


νητα που ιδιοχρησιμοποιούν αποκλειστικά για την εκπλή¬ 
ρωση των θρησκευτικών, εκκλησιαστικών, φιλανθρωπικών, 
εκπαιδευτικών, καλλιτεχνικών ή κοινωφελών σκοπών τους: 

ί. κυρωμένο αντίγραφο του συστατικού τους εγγράφου, 
με επίσημη μετάφρασή του, 
ϋ. βεβαίωση της αρμόδιας αρχής της αλλοδαπής ότι το 
υπό κρίση νομικό πρόσωπο έχει ιδρυθεί νόμιμα, είναι μη 
κερδοσκοπικού χαρακτήρα, επιδιώκει τουλάχιστον έναν 
από τους ανωτέρω αναφερόμενους σκοπούς και εξακο¬ 
λουθεί να υπάρχει και να εκπληρώνει στην πραγματικό¬ 
τητα τους σκοπούς αυτούς, με επίσημη μετάφρασή της, 
ίϋ. φωτοτυπίες φορολογικών και λοιπών εγγράφων που 
αποδεικνύουν την ιδιοχρησιμοποίηση των ακινήτων, 
ίν. το νομοθετικό πλαίσιο που ισχύει στην αλλοδαπή με 
επίσημη μετάφρασή του, σχετικά με απαλλαγή από αντί¬ 
στοιχο τέλος επί των ακινήτων των ελληνικών μη κερδο¬ 
σκοπικών νομικών προσώπων με παρόμοιους σκοπούς, ή 
σχετική βεβαίωση της αρμόδιας αρχής της αλλοδαπής, 
επίσημα μεταφρασμένη ή, σε περίπτωση αδυναμίας ταύ¬ 
τισης των εκατέρωθεν νομοθετικών ρυθμίσεων, βεβαίωση 
της αρμόδιας υπηρεσίας της αλλοδαπής αναφορικά με 
την εν τοις πράγμασι μη επιβολή αντίστοιχων τελών στα 
ελληνικά μη κερδοσκοπικά νομικά πρόσωπα. 

ε) Γ ια την απαλλαγή των αθλητικών σωματείων, ενώσεων 
και ομοσπονδιών, που έχουν νόμιμα αναγνωρισθεί από τη 
Γ ενική Γ ραμματεία Αθλητισμού, για τα ακίνητα που ιδιοχρη- 
σιμοποιούν αποκλειστικά ως γήπεδα ή χώρους αθλητικών 
εγκαταστάσεων για την πραγματοποίηση των αθλητικών 
τους σκοπών, βεβαίωση της πράξης αναγνώρισής τους από 
τη Γ ενική Γ ραμματεία Αθλητισμού, το οικείο Φ.Ε.Κ. καθώς 
και φωτοτυπίες φορολογικών και λοιπών εγγράφων, που 
αποδεικνύουν την ιδιοχρησιμοποίηση των ακινήτων. 

στ) Γ ια την απαλλαγή ακινήτων ιδιοκτησίας ξένων κρα¬ 
τών που χρησιμοποιούνται για την εγκατάσταση των 
πρεσβειών και προξενείων αυτών, με τον όρο της αμοι¬ 
βαιότητας, βεβαίωση του Υπουργείου Εξωτερικών. 

ζ) Γ ια την απαλλαγή των κοινόχρηστων χώρων των 
κύριων τουριστικών καταλυμάτων (ξενοδοχείων και κά¬ 
μπινγκ), βεβαίωση του ξενοδοχειακού επιμελητηρίου 
καθώς και φωτοτυπία της δήλωσης φορολογίας εισο¬ 
δήματος οικονομικού έτους 2013, που να αποδεικνύει ότι 
η επιχείρηση ήταν ενεργή. Η επιχείρηση πρέπει να είναι 
ενεργή και κατά την 1 η Μαΐου 2013 και τούτο να αποδει- 
κνύεται με οποιοδήποτε τρόπο. 

η) Γ ια την απαλλαγή των κοινόχρηστων χώρων των 
ενοικιαζόμενων δωματίων και ενοικιαζόμενων επιπλωμέ¬ 
νων διαμερισμάτων, φωτοτυπία του ειδικού σήματος λει¬ 
τουργίας του ΕΟΤ, το οποίο έχει εκδοθεί με το σύστημα 
των κλειδιών, σύμφωνα με τις διατάξεις του ΠΔ. 337/2000 
(ΦΕΚ 281 Α'), όπως ισχύει, καθώς και φωτοτυπία της δή¬ 
λωσης φορολογίας εισοδήματος οικονομικού έτους 2013, 
που να αποδεικνύει ότι η επιχείρηση ήταν ενεργή. Η επι¬ 
χείρηση πρέπει να είναι ενεργή και κατά την 1 η Μαΐου 
2013 και τούτο να αποδεικνύεται με οποιοδήποτε τρόπο. 

θ) Γ ια την απαλλαγή διατηρητέων ακινήτων, εφόσον 
είναι κενά και έχουν χαρακτηρισθεί διατηρητέα με από¬ 
φαση του αρμόδιου Υπουργού, το οικείο Φ.Ε.Κ. χαρα¬ 
κτηρισμού τους καθώς και φωτοτυπίες φορολογικών και 
λοιπών εγγράφων, που αποδεικνύουν ότι το διατηρητέο 
ακίνητο είναι κενό. 

ι) Για την απαλλαγή των ακινήτων που έχουν χαρακτηρι- 
σθεί ως αρχαία ακίνητα μνημεία, των ιστορικών διατηρη¬ 
τέων μνημείων ή έργων τέχνης και των χώρων ιστορικών 
ή αρχαιολογικών μνημείων, το οικείο Φ.Ε.Κ. χαρακτηρισμού 
τους ή βεβαίωση της αρμόδιας υπηρεσίας της Γενικής 
Γραμματείας Πολιτισμού ή άλλης αρμόδιας δημόσιας αρχής. 

ια) Για την απαλλαγή των πλήρως αδόμητων γηπέδων, 
σχετική βεβαίωση της τεχνικής υπηρεσίας του οικείου δήμου. 

Στις περιπτώσεις στις οποίες, για τη χορήγηση απαλ¬ 
λαγής, απαιτείται το ακίνητο να είναι κενό ή να ιδιοχρη- 
σιμοποιείται, από τα συνυποβαλλόμενα δικαιολογητικά 
θα πρέπει να προκύπτει ότι αυτά συνέτρεχαν καθ’ όλο 
το χρονικό διάστημα από την 1 η Ιανουάριου μέχρι και 
την Ιΐ Μαΐου 2013. 

Άρθρο 2 

Διαδικασία και απαιτούμενα δικαιολογητικά 
για τη χορήγηση μειωμένου συντελεστή 
η απαλλαγής των περιπτώσεων 9,10 και 11 

1. Στις περιπτώσεις που έχει εκδοθεί λογαριασμός κα¬ 
τανάλωσης ηλεκτρικού ρεύματος από τη Δ.Ε.Η. ή τους 
εναλλακτικούς προμηθευτές ηλεκτρικού ρεύματος, ενώ 
το ακίνητο απαλλάσσεται ή το ΕΕΤΑ πρέπει να υπολογι- 
σθεί με μειωμένο συντελεστή, σύμφωνα με τα οριζόμενα 
στις περιπτώσεις 9, 10 και 11 της υποπαραγράφου Α7 
του πρώτου άρθρου του ν. 4152/2013, η απαλλαγή ή ο 
υπολογισμός του ΕΕΤΑ με μειωμένο συντελεστή διενερ- 
γείται από την αρμόδια για τη φορολογία εισοδήματος 
του δικαιούχου Δ.Ο.Υ. σύμφωνα με τη διαδικασία που 
ορίζεται στην παρ. 1 του άρθρου 1 της παρούσας, εφόσον 
ο δικαιούχος προσκομίσει φωτοτυπία της δήλωσης φο¬ 
ρολογίας εισοδήματος οικονομικού έτους 2013, από την 
οποία να προκύπτει η κύρια κατοικία του αιτούντος, του 
εκκαθαριστικού σημειώματος φορολογίας εισοδήματος 
του ιδίου έτους, εφόσον αυτό έχει εκδοθεί, καθώς και 
του εκκαθαριστικού σημειώματος - δήλωσης ΦΑΠ έτους 
2010 ή συμβόλαιο για απόκτηση ακινήτου μετά την 1 η 
Ιανουάριου 2010, αν το ακίνητο, για το οποίο ζητείται η 
απαλλαγή ή ο υπολογισμός του ΕΕΤΑ με μειωμένο συ¬ 
ντελεστή, αποκτήθηκε μετά την ημερομηνία αυτή. 

Γ ια το χαρακτηρισμό του πολυτέκνου λαμβάνεται υπό¬ 
ψη, αυτοτελώς για τον αιτούντα, ο αριθμός των τέκνων 
των κωδικών 003 και 004 της δήλωσης φορολογίας ει¬ 
σοδήματος οικονομικού έτους 2013, εφόσον είναι ίσος ή 
μεγαλύτερος των 4. 

Η απόφαση απαλλαγής από το ΕΕΤΑ. ή υπολογισμού 
αυτού με μειωμένο συντελεστή έχει ως τα υποδείγματα 
2 και 3 κατά περίπτωση. 

Εκτός των ανωτέρω, ο δικαιούχος υποχρεούται να προ¬ 
σκομίσει και τα ακόλουθα, κατά περίπτωση, δικαιολογητικά: 

α) προκειμένου για ανάπηρο, βεβαίωση από τα Κέντρα 
Πιστοποίησης Αναπηρίας (ΚΕΠΑ) για την πιστοποίηση και 
το ποσοστό της αναπηρίας, 

β) προκειμένου για άνεργο, βεβαίωση από τον κατά 
περίπτωση αρμόδιο φορέα για την ανεργία. 

2. Σε περίπτωση που το ακίνητο ανήκει κατά συνι- 
διοκτησία σε πρόσωπο που δεν είναι ο/η σύζυγος του 
δικαιούχου, η απαλλαγή ή η μείωση περιορίζεται στο 
ποσοστό που ανήκει σε αυτούς. 

3. Η απαλλαγή ή η μείωση του ΕΕΤΑ διενεργείται, εφό¬ 
σον ο υποκείμενος σε ΕΕΤΑ έχει εκπληρώσει τις υποχρε¬ 
ώσεις του για υποβολή δήλωσης στοιχείων ακινήτων και 
φορολογίας εισοδήματος. 

4. Ο προϊστάμενος της Δ.Ο.Υ. μπορεί να ζητήσει από 
τον αιτούντα, κατά την κρίση του, και οποιοδήποτε άλλο 
πρόσφορο στοιχείο που πιστοποιεί τη συνδρομή των 
προϋποθέσεων του άρθρου αυτού. 

Άρθρο 3 

Διαδικασία βεβαίωσης του ΕΕΤΑ 

1. Ενέργειες Δ.Ε.Η. και εναλλακτικών προμηθευτών ηλε¬ 
κτρικού ρεύματος 

1.1. Η Δ.Ε.Η. και οι εναλλακτικοί προμηθευτές ηλεκτρικού 


ρεύματος αποστέλλουν άμεσα στη Γ ενική Γ ραμματεία 
Πληροφοριακών Συστημάτων (Γ.Γ.Π.Σ.) μηχανογραφημέ¬ 
νες καταστάσεις με τους καταναλωτές στους οποίους 
έχει επιβληθεί το ΕΕΤΑ, σύμφωνα με τα στοιχεία της 
1 ης Μαΐου 2013, στις οποίες περιλαμβάνεται το ονομα¬ 
τεπώνυμο αυτών και ο Αριθμός Φορολογικού Μητρώου 
(Α.Φ.Μ.), όπου υπάρχει, ο αριθμός παροχής, η διεύθυνση 
του ακινήτου και το ποσό του ΕΕΤΑ που έχει υπολογι- 
σθεί γί αυτή. Τα στοιχεία αναγράφονται σύμφωνα με τις 
επικαιροποιημένες καταστάσεις που έχουν αποσταλεί 
από τους Δήμους μέχρι την 31 Π Μάίου 2013 και έχουν πα- 
ραληφθεί από το ΔΕΔΔΗΕ μέχρι και την 7 η Ιουνίου 2013. 

1.2. Αν δεν καταβληθεί το τέλος, εν άλω ή εν μέρει, 
η Δ.Ε.Η. και οι εναλλακτικοί προμηθευτές ηλεκτρικού 
ρεύματος, μετά την ημερομηνία λήξης πληρωμής της 
τελευταίας δόσης του ΕΕΤΑ, διαγράφουν το οφειλόμενο 
κατά την ημερομηνία αυτή ΕΕΤΑ από τους λογαριασμούς 
κατανάλωσης ηλεκτρικού ρεύματος των υπόχρεων και 
αποστέλλουν κατάσταση στη Γ.Γ.Π.Σ. κατά τα οριζόμενα 
στην περίπτωση 1.3 του άρθρου αυτού. 

1.3. Η Δ.Ε.Η. και οι εναλλακτικοί προμηθευτές ηλεκτρι¬ 
κού ρεύματος οφείλουν, ταυτόχρονα με τη διαγραφή 
του οφειλόμενου ποσού του ΕΕΤΑ., να αποστέλλουν στη 
Γ.Γ.Π.Σ. καταστάσεις των καταναλωτών για τους οποίους 
διαγράφηκε η απαίτηση ΕΕΤΑ., στις οποίες περιλαμβά¬ 
νονται το ονοματεπώνυμο και ο Α.Φ.Μ. του καταναλωτή, 
το ονοματεπώνυμο και ο Α.Φ.Μ. του κυρίου ή επικαρπωτή 
του ακινήτου, εφόσον αυτά είναι γνωστά, ο αριθμός πα¬ 
ροχής και η διεύθυνση του ακινήτου, το συνολικό ποσό 
του τέλους που έχει βεβαιωθεί, το ποσό που έχει κατα¬ 
βληθεί και το υπόλοιπο - οφειλόμενο ποσό. 

1.4. Σε περίπτωση που από τα στοιχεία της βάσης πλη¬ 
ροφοριών του ΔΕΔΔΗΕ δεν βρεθεί ενεργός πελάτης σε 
οποιονδήποτε προμηθευτή ηλεκτρικού ρεύματος κατά 
την 7 Π Ιουνίου 2013 (ενώ υπήρχε ενεργός πελάτης κατά 
την 1 η Μαΐου 2013), ο ΔΕΔΔΗΕ αποστέλλει στη Γ.Γ.Π.Σ. 
κατάσταση, στην οποία αναγράφονται τα οφειλόμενο 
τέλη, με την παρατήρηση ότι δεν χρεώθηκαν σε λογα¬ 
ριασμούς κατανάλωσης ηλεκτρικού ρεύματος. 

1.5. Ο ΔΕΔΔΗΕ οφείλει να αποστείλει στη Γ.Γ.Π.Σ.: 

α) μέχρι την 1 η Ιουλίου 2013, καταστάσεις που περιλαμ¬ 
βάνουν τα στοιχεία όλων των παροχών, στις οποίες δεν 
επιβλήθηκε ΕΕΤ Α, με την αιτιολογία της απαλλαγής. Στις 
καταστάσεις θα αναγράφεται το ΕΕΤΑ που αντιστοιχεί 
στην κάθε παροχή. 

β) μέχρι την 15 η Ιανουάριου 2014 κατάσταση με όλες 
τις νέες ηλεκτροδοτήσεις ή τις επανηλεκτροδοτήσεις, 
για τις οποίες δεν έχει επιβληθεί ΕΕΤΑ, μέχρι την 31 η 
Δεκεμβρίου 2013. Στις καταστάσεις θα αναγράφεται το 
ΕΕΤΑ που αντιστοιχεί στην κάθε παροχή με τα στοιχεία 
που υπάρχουν στα μηχανογραφικά αρχεία του ΔΕΔΔΗΕ 
κατά την 31 η Δεκεμβρίου 2013. 

2. Ενέργειες της Γ.Γ.Π.Σ. 

2.1. Η Γ.Γ.Π.Σ., μετά την παραλαβή και επεξεργασία των 
καταστάσεων της περίπτωσης 1.1. του άρθρου αυτού, τις 
αποστέλλει άμεσα σε όλες τις Δ.Ο.Υ., προκειμένου αυτές 
να προβούν στις απαλλαγές και μειώσεις σύμφωνα με τα 
οριζόμενα στα άρθρα 1 και 2 της παρούσας. 

Οι ανωτέρω καταστάσεις με το σύνολο των παροχών, για 
τις οποίες έχει επιβληθεί ΕΕΤΑ, και το ποσό του τέλους 
που έχει βεβαιωθεί ανά παροχή, περιέχουν και πεδία για 
συμπλήρωση του Α.Φ.Μ. του κυρίου ή επικαρπωτή του ακι¬ 
νήτου, του αριθμού απόφασης του Προϊσταμένου της Δ.Ο.Υ. 
περί απαλλαγής ή μείωσης του ΕΕΤΑ, του αριθμού και της 
ημερομηνίας έκδοσης αυτής, του ποσού που πρέπει να 
επιστραφεί καθώς και του αριθμού διπλοτύπου είσπραξης. 

2.2. Η Γ.Γ.Π.Σ., μετά την επεξεργασία των καταστάσεων 
των περ. 1.3. και 1.4. του άρθρου αυτού, τις αποστέλλει 
στη Δ.Ο.Υ. φορολογίας εισοδήματος του κύριου ή του 
επικαρπωτή του ακινήτου ή, αν δεν είναι γνωστά τα στοι¬ 
χεία αυτού, στη Δ.Ο.Υ. φορολογίας εισοδήματος του κα¬ 
ταναλωτή. Αν από τις καταστάσεις που έχουν αποσταλεί 
και μετά την επεξεργασία από τη Γ.Γ.Π.Σ. δεν προκύπτει 
η αρμόδια Δ.Ο.Υ., τότε η κατάσταση αποστέλλεται στη 
Δ.Ο.Υ. στη χωρική αρμοδιότητα της οποίας ανήκει το 
ακίνητο. Ταυτόχρονα με την αποστολή των ανωτέρω 
καταστάσεων, οι οποίες αποτελούν χρηματικούς κατα¬ 
λόγους, η Γ.Γ.Π.Σ. εκδίδει και αποστέλλει ειδοποιήσεις για 
την οφειλή στον κύριο ή επικαρπωτή του ακινήτου ή, αν 
δεν είναι γνωστά τα στοιχεία αυτού, στον καταναλωτή, 
ενημερώνοντάς τον ταυτόχρονα για τις επιπτώσεις της 
μη εκπλήρωσης της υποχρέωσης αυτής. 

Με τις ανωτέρω καταστάσεις - χρηματικούς καταλό¬ 
γους το οφειλόμενο ποσό ΕΕΤΑ έτους 2013 βεβαιώνεται 
και καταβάλλεται εφάπαξ μέχρι την τελευταία εργάσι¬ 
μη μέρα του επόμενου από την έκδοση του χρηματικού 
καταλόγου μήνα. 

2.3. Η Γ.Γ.Π.Σ. επεξεργάζεται τις καταστάσεις της πε¬ 
ρίπτωσης 1.5. του άρθρου αυτού και, σε συνεργασία με 
τον αρμόδιο Οικονομικό Επιθεωρητή, αποστέλλει χρη¬ 
ματικούς καταλόγους με τους υπόχρεους σε καταβολή 
του τέλους στις αρμόδιες Δ.Ο.Υ., κατά τις διατάξεις του 
άρθρου 55 του π.δ. 16/1989, βεβαιώνεται το ΕΕΤΑ, που δεν 
υπολογίστηκε μέσω των λογαριασμών της Δ.Ε.Η. και των 
εναλλακτικών προμηθευτών ηλεκτρικού ρεύματος, και 
καταβάλλεται σε πέντε ίσες μηνιαίες δόσεις. 

3. Ενέργειες των Δ.Ο.Υ. 

3.1. Μετά την παραλαβή των χρηματικών καταλόγων της 
υποπερίπτωσης 2.2 της περίπτωσης 2 του άρθρου αυτού 
από τη Γ.Γ.Π.Σ., οι Δ.Ο.Υ. οφείλουν να μεριμνήσουν για την 
είσπραξη των οφειλών αυτών σύμφωνα με τις διατάξεις 
του Κώδικα Εισπράξεων Δημοσίων Εσόδων. Μέτρα αναγκα¬ 
στικής είσπραξης λαμβάνονται κατά του κυρίου ή του επι¬ 
καρπωτή του ακινήτου, ο οποίος είναι και υποκείμενος στο 
ΕΕΤΑ και σε βάρος του οποίου έχει βεβαιωθεί η οφειλή. 

Σε περίπτωση που ο καταναλωτής δεν είναι κύριος 
ή επικαρπωτής του ακινήτου για το οποίο οφείλεται 
ΕΕΤΑ, προσέρχεται στην αρμόδια Δ.Ο.Υ., προκειμένου 
να υποδείξει τον κύριο ή επικαρπωτή του ακινήτου, ώστε 
να διαγράφει από αυτόν το οφειλόμενο ΕΕΤΑ και να 
βεβαιωθεί στο όνομα του υποκείμενου σε ΕΕΤΑ. Αν δεν 
γνωρίζει τον υποκείμενο σε ΕΕΤΑ, οφείλει να αποδείξει 
στον προϊστάμενο της Δ.Ο.Υ. με κάθε πρόσφορο τρόπο 
ότι δεν είναι κύριος ή επικαρπωτής του συγκεκριμένου 
ακινήτου και ότι δεν έχει οποιαδήποτε σχέση με τον 
αναφερόμενο στην ατομική ειδοποίηση αριθμό παροχής 
ηλεκτρικού ρεύματος. Η Δ.Ο.Υ., μετά την παραλαβή των 
σχετικών εγγράφων, διαγράφει το τέλος και παράλληλα 
ενημερώνει τη Γ.Γ.Π.Σ. για τις δικές της ενέργειες. Σε 
περίπτωση που η Δ.Ο.Υ. του υποκείμενου σε ΕΕΤΑ είναι 
διαφορετική από τη Δ.Ο.Υ. του καταναλωτή, η τελευταία 
διαβιβάζει το χρηματικό κατάλογο στη Δ.Ο.Υ. του υπο¬ 
κείμενου σε ΕΕΤΑ. 

Η ίδια ως άνω διαδικασία μπορεί να ακολουθηθεί ανά¬ 
λογα και από τον κύριο ή επικαρπωτή του ακινήτου, ώστε 
να διαγράφει το ΕΕΤΑ, που έχει βεβαιωθεί στο όνομα του 
καταναλωτή, και να βεβαιωθεί στο όνομα αυτού. 

Άρθρο 4 

Διαδικασία απόδοσης του ΕΕΤΑ 

1. Μέχρι τη συμπλήρωση της προθεσμίας που ορίζεται 
στην περίπτωση 14 της υποπαραγράφου Α.7 του πρώ¬ 
του άρθρου του ν. 4152/2013, η Δ.Ε.Η. και οι εναλλακτι¬ 


κοί προμηθευτές ηλεκτρικού ρεύματος αποδίδουν το 
εισπραχθέν ποσό στη Δ.Ο.Υ. Κατοίκων Εξωτερικού με 
τραπεζική επιταγή σε διαταγή Ελληνικού Δημοσίου, συ- 
νοδευόμενη από κατάσταση, σε δύο (2) αντίγραφα, στην 
οποία αναγράφεται ο μήνας και το έτος είσπραξης, το 
πλήθος των εισπραχθέντων ποσών ΕΕΤΑ, το συνολικό 
ποσό της είσπραξης, το ποσό που παρακρατήθηκε και 
το συνολικά αποδιδόμενο μετά την παρακράτηση ποσό. 

2. Η Δ.Ο.Υ. Κατοίκων Εξωτερικού, με την παραλαβή της 
επιταγής, εκδίδει «οίκοθεν» αποδεικτικό είσπραξης τύπου 
«Α» στο όνομα της ΔΕΗ ή του εναλλακτικού προμηθευτή 
ηλεκτρικού ρεύματος για το ποσό που καταθέτει. Το 
πρώτο αντίγραφο της κατάστασης της προηγούμενης 
παραγράφου παραμένει στη Δ.Ο.Υ. συσχετισμένη με το 
αποδεικτικό είσπραξης και το δεύτερο αντίγραφο αυτής 
αποστέλλεται άμεσα από τη Δ.Ο.Υ. στο Γραφείο του 
Τμήματος Δ' της Διεύθυνσης Πολιτικής Εισπράξεων στη 
Γ.Γ.Π.Σ. προς έλεγχο των αναγραφόμενων ποσών με τα 
αντίστοιχα ποσά της παραγράφου 3 του παρόντος άρ¬ 
θρου. Στο τέλος κάθε μήνα η Δ.Ο.Υ. αποστέλλει και με 
τηλεομοιοτυπία στη Διεύθυνση Φορολογίας Κεφαλαίου 
του Υπουργείου Οικονομικών την απόδοση του ΕΕΤΑ 
για το μήνα αυτό, αναλυτικά ανά πάροχο ηλεκτρικού 
ρεύματος. 

3. Η ΔΕΗ και οι εναλλακτικοί προμηθευτές ηλεκτρι¬ 
κού ρεύματος υποχρεούνται στην έκδοση τιμολογίων με 
βάση τις διατάξεις του άρθρου 6 του Κώδικα Φορολο¬ 
γικής Απεικόνισης Συναλλαγών, για τα ποσά που έχουν 
παρακρατήσει σύμφωνα με τις διατάξεις της περίπτω¬ 
σης 14 της υποπαραγράφου Α7 του πρώτου άρθρου του 
ν. 4152/2013. Τα ποσά αυτά επιβαρύνονται με τις νόμιμες 
κρατήσεις, 3% υπέρ ΜΤΠΥ, 2% τέλος χαρτοσήμου επί 
του ποσού υπέρ του ΜΤΠΥ και 20% εισφορά υπέρ ΟΓΑ 
επί του τέλους χαρτοσήμου, και ενεργείται παρακράτηση 
φόρου εισοδήματος ποσοστού 8%, σύμφωνα με τις διατά¬ 
ξεις της περίπτωσης στ' της παραγράφου 1 του άρθρου 
55 του Ν. 2238/1994. Τα παραστατικά αποστέλλονται στον 
αρμόδιο Οικονομικό Επιθεωρητή. 

4. Κατά την ίδια ημερομηνία της παραγράφου 1, η Δ.Ε.Η. 
και οι εναλλακτικοί προμηθευτές ηλεκτρικού ρεύματος 
αποστέλλουν στη Γ.Γ.Π.Σ. καταστάσεις, στις οποίες αναγρά¬ 
φονται ο αριθμός παροχής, η διεύθυνση του ακινήτου, το 
ονοματεπώνυμο και ο Α.Φ.Μ. του καταναλωτή, όπου υπάρ¬ 
χει, και το εισπραχθέν ποσό ανά παροχή και στο σύνολο. 

5. Μετά την πάροδο της ημερομηνίας της απόδοσης, 
εφόσον η ΔΕΗ ή οι εναλλακτικοί προμηθευτές ηλεκτρικού 
ρεύματος έχουν καθυστερήσει να αποδώσουν στο Δημό¬ 
σιο τα χρηματικά ποσά του ΕΕΤΑ που έχουν εισπράξει, 
αυτά καταλογίζονται με τον οφειλόμενο τόκο υπερημε¬ 
ρίας με καταλογιστική πράξη του αρμόδιου Οικονομικού 
Επιθεωρητή. Ως αρμόδιος Οικονομικός Επιθεωρητής για 
την παρακολούθηση της απόδοσης του ΕΕΤΑ ορίζεται η 
Μπαρμπαγιάννη Ελένη, με αναπληρώτρια την Κατσικερού 
Χριστίνα, που υπηρετούν στη Διεύθυνση Οικονομικής 
Επιθεώρησης Αθηνών. 

6. Η Διεύθυνση Φορολογίας Κεφαλαίου και η Διεύθυνση 
Πολιτικής Εισπράξεων του Υπουργείου Οικονομικών έχει 
πρόσβαση σε όλες τις πληροφορίες που περιλαμβάνονται 
στις καταστάσεις που αναφέρονται στην παρούσα από¬ 
φαση και αποστέλλονται από το ΔΕΔΔΗΕ, τη Δ.Ε.Η. και 
τους εναλλακτικούς προμηθευτές ηλεκτρικού ρεύματος 
στη Γ.Γ.Π.Σ. 

Άρθρο 5 

Στην παρούσα απόφαση επισυνάπτονται, ως παράρτη¬ 
μα, τρία (3) υποδείγματα αιτήσεων και αποφάσεων, τα 
οποία αποτελούν αναπόσπαστο μέρος αυτής. 

ΣΥΝΗΜΜΕΝΟ ΥΠΟΔΕΙΓΜΑ 1 

ΑΙΤΗΣΗ 

Αρ. Πρωτοκόλλου: _ 

Ημερομηνία: _ 

ΑΙΤΗΣΗ 
του/της 

ΠΡΟΣ 
τη Δ.Ο.Υ. 

Ονοματεπώνυμο / Επωνυμία _ 


Παρακαλώ όπως προβείτε σε διαγραφή/ 
Α.Φ.Μ. επανεκκαθάριση με μειωμένο συντελεστή* του ΕΕΤΑ, 

που έχει επιβληθεί στο λογαριασμό ηλεκτρικού 
ρεύματος με αριθμό παροχής 

Διεύθυνση _ 

για ακίνητο που βρίσκεται στ_ 


Α.Δ.Τ. 


Θέμα: «Διαγραφή / Εφαρμογή 
μειωμένου συντελεστή* ΕΕΤΑ.» 


Ιδιοκτήτης ή επικαρπωτής του ακινήτου αυτού 
είναι ο/η _ 


Το αίτημα υποβάλλεται λόγω *** 


Συνημμένα: 

1 . 


Ο/Η αιτών/ούσα 


* Διαγράφεται κατά περίπτωση 
** Αναγράφεται η διεύθυνση του ακινήτου 

*** Αναγράφεται ο λόγος απαλλαγής ή εφαρμογής του μειωμένου συντελεστή 
φορολόγησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΥΝΗΜΜΕΝΟ ΥΠΟΔΕΙΓΜΑ2 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ Ημερομηνία: 

Δ.Ο.Υ. : 


ΑΠΟΦΑΣΗ ΑΠΑΛΛΑΓΗΣ 
ΑΠΟ ΤΟ ΕΕΤΑ 


Ο Προϊστάμενος τηςΔ.ΟΎ., έχοντας λάβει υπόψη τα ακόλουθα δικαιολογητικά: 

α)_ 

β)_ 

Υ)_ 

δ)_ 

ε)_ 

στ)_ 

ζ)_ 

Π)_ 


αποφασίζει ότι ο/η_ 

(ονοματεπώνυμο ή επωνυμία 

απαλλάσσεται του ΕΕΤΑ για το ακίνητο που βρίσκεται στη διεύθυνση 


Για το λόγο αυτό διαγράφεται το ποσό των_ευρώ 

που κατέβαλε για την παροχή ΑΠ _ με το λογαριασμό 

ΑΑ_του ηλεκτρικού ρεύματος. 


Ο Προϊστάμενος της Δ.Ο.Υ. 

ΣΥΝΗΜΜΕΝΟ ΥΠΟΔΕΙΓΜΑ 3 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ Ημερομηνία: 

Δ.Ο.Υ.: 


ΑΠΟΦΑΣΗ ΥΠΟΛΟΓΙΣΜΟΥ ΤΟΥ ΕΕΤΑ ΜΕ ΜΕΙΩΜΕΝΟ ΣΥΝΤΕΛΕΣΤΗ 


Ο Προϊστάμενος της Δ.Ο.Υ., έχοντας λάβει υπόψη τα ακόλουθα 
δικαιολογητικά: 

α)_ 

β)_ 

Υ)_ 

δ)_ 

ε)_ 

στ)_ 

ζ)_ 

Π)_ 

αποφασίζει ότι ο/η _ 

(ονοματεπώνυμο) 

υπόκειται σε μειωμένο συντελεστή του ΕΕΤΑ για το ακίνητο που βρίσκεται στη 
διεύθυνση 


Το ΕΕΤΑ που αντιστοιχεί στον λογαριασμό ηλεκτρικού ρεύματος 

_είναι_ευρώ. 

Γ ια το λόγο αυτό διαγράφεται το ποσό των 

_ευρώ που κατεβλήθη επιπλέον για την παροχή 

ΑΠ_με το λογαριασμό ΑΑ_ηλεκτρικού ρεύματος. 


Ο Προϊστάμενος της Δ.Ο.Υ. 


* Διαγράφεται κατά περίπτωση 


Η απόφαση να δημοσιευθεί στην Εφημερίδα της Κυβερνήσεως. 

Αθήνα, 13 Μα'ΐου 2013 

Ο Γ ενικός Γ ραμματέας 
ΘΕΟΧΑΡΗΣ ΘΕΟΧΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 4000/1/70-β' (2) 

Τροποποίηση 4000/1/70-α" από 14-7-2011 απόφασης «Κα¬ 
νονισμός λειτουργίας των επιτροπών προσφυγών του 
π.δ. 114/2010 (Α' 195)». (Β' 1725). 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παρ. 4 του άρθρου 26 και της παρ. 1 
του άρθρου 32 του π.δ. 114/2010 «Καθιέρωση ενιαίας δι¬ 
αδικασίας αναγνώρισης σε αλλοδαπούς και ανιθαγενείς 
του καθεστώτος του πρόσφυγα ή δικαιούχου επικουρικής 
προστασίας σε συμμόρφωση προς την Οδηγία 2005/85/ 
ΕΚ του Συμβουλίου «σχετικά με τις ελάχιστες προδια¬ 
γραφές για τις διαδικασίες με τις οποίες τα κράτη μέλη 
χορηγούν και ανακαλούν το καθεστώς του πρόσφυγα 
(1-326/13-12-2005)» (Α' 195). 

2. Την υπ’ αριθμ. 5401/3 - 359096 από 11-6-2012 από¬ 
φαση Υπουργού Δημόσιας Τάξης και Προστασίας του 
Πολίτη «Σύσταση - συγκρότηση Επιτροπών Προσφυγών 
του π.δ. 114/2010» (Υ.Ο.Δ.Δ. 285), όπως τροποποιήθηκε με 
την υπ’ αριθμ. 4892/1/37-κβ' από 28-3-2013 απόφαση του 
Υπουργού Δημόσιας Τάξης και Προστασίας του Πολίτη 
(Υ.Ο.Δ.Δ. 132). 

3. Τις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ. 88/2012 (Α' 143), 
94/2012 (Α' 149) και 98/2012 (Α' 160). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Η παρ. 3 του άρθρου 2 της υπ’ αριθμ. 4000/1/70-α' από 
14-7-2011 απόφασης του Υπουργού Προστασίας του Πολί¬ 
τη «Κανονισμός λειτουργίας των επιτροπών προσφυγών 
του π.δ. 114/2010 (Α' 195)» (Β' 1725) αντικαθίσταται ως εξής: 


«3. Οι συνεδριάσεις διεξάγονται σε χώρους που διατίθε¬ 
νται από το Υπουργείο Δημόσιας Τάξης και Προστασίας 
του Πολίτη για το σκοπό αυτό. Οι Επιτροπές δύνανται 
να συνεδριάζουν και σε χώρους κράτησης αλλοδαπών, 
που ορίζονται από την Κεντρική Αρχή του άρθρου 2 του 
π.δ. 114/2010». 

Άρθρο 2 

Στην παρ. 4 του άρθρου 3 της υπ’ αριθμ. 4000/1/70-α' από 
14-7-2011 απόφασης προστίθεται περίπτωση ζ' ως εξής: 

«ζ. Μεριμνά για τον προέλεγχο των φακέλων των υπο¬ 
θέσεων των προσφευγόντων που περιλαμβάνονται στην 
ημερήσια διάταξη και προβαίνει στις απαραίτητες ενέρ¬ 
γειες για την πληρότητά τους, αναζητώντας στοιχεία από 
τις αρμόδιες υπηρεσίες ή αρχές. Μετά την ολοκλήρωση 
της διαδικασίας εξέτασης της προσφυγής μεριμνά για 
την ενημέρωση της οικείας εφαρμογής.» 

Αρθρο 3 

Η παρ. 8 του άρθρου 7 της υπ’ αριθμ. 4000/1/70-α' από 
14-7-2011 απόφασης αντικαθίσταται ως εξής: 

«8. Η απόφαση συντάσσεται από τον Πρόεδρο ή από 
άλλο μέλος της Επιτροπής που έχει ορισθεί από αυτόν 
και παραδίδεται στη γραμματεία της Επιτροπής και σε 
ηλεκτρονική μορφή εντός 30 ημερών από την ημερομηνία 
διεξαγωγής της συνέντευξης του αλλοδαπού. Στις περι¬ 
πτώσεις του άρθρου 6 παρ. 6 η απόφαση παραδίδεται 
εντός 60 ημερών από την ημερομηνία διεξαγωγής της 
πρώτης συνέντευξης» 

Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μάίου 2013 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

